పృథ్వీనారాయణ (సినిమా)

పృధ్వి నారాయణ అనేది 2004లో విడుదలైన తెలుగు సినిమా. ఈ సినిమాకు పి. వాసు దర్శకత్వం వహించాడు. ఈ సినిమాలో శ్రీహరి  మేఘనా నాయుడు   జంటగా నటించారు.

 కథ 
రాయుడు (రంగనాథ్) ప్రజల దగ్గర నుంచి డిపాజిట్లు వసూలు చేసి వారికి అవసరమైనప్పుడు డబ్బులిస్తూ వ్యాపారం చేస్తుంటాడు. రాయుడు రెండు వివాహాలు చేసుకుంటాడు. మొదట లక్ష్మి ని వివాహం ఈ ఈదంపతులకు ఇద్దరు కుమారులు.   పృథ్వి, నారాయణ (శ్రీహరి  ) ద్విపాత్రాభినయం పృథ్వి పోలీస్ ఆఫీసర్గా పనిచేస్తుండేవాడు. తరువాత రాయుడు పార్వతి (శివపార్వతి) ను వివాహం చేసుకుంటాడు. రాయుడు పార్వతి దంపతులకు ఒక కూతురు సంతానం. ఒక్కరోజు వరదరాజులు (జయప్రకాశ్ రెడ్డి) రాయుడు కు దగ్గరకు వచ్చి తను మద్యం షాపుల వేలంలో పాల్గొంటానని రాయుడుకు చెప్తాడు. దీంతో రాయుడు వరదరాజులకు మద్యం షాపుల వేలం పాటలో పాల్గొనడానికి 10 లక్షలు ఇస్తాడు. కానీ వేలం పాటలో వరదరాజుల కంటే రాయుడు ఎక్కువ వేలం పాట పాడి మద్యం షాపులు చేజిక్కించుకుంటాడు. దీంతో మోసపోయానని గ్రహించిన వరదరాజులు రాయుడు చిన్న కొడుకు నారాయణ (శ్రీహరి ) ను కిడ్నాప్ చేస్తాడు. తర్వాత వరదరాజులు నారాయణకు రాయుడు అంటే  కోపం కలిగించేలా చేస్తాడు. రాయుడు ప్రజల దగ్గర నుంచి డిపాజిట్లు వసూలు చేసి బ్యాంకులో దాచేవాడు. దీన్ని గ్రహించిన వరదరాజులు తమ్ముడు నరేంద్ర (కోట శ్రీనివాసరావు ) రాయుడు దగ్గర నమ్మకస్తుడిగా ఉంటూ రాయుడు దాచిన డబ్బును ఎవరికి తెలియకుండా మాయం చేస్తాడు . దీంతో రాయుడు దగ్గర డిపాజిట్లు పెట్టిన ప్రజలు రాయుడు ఇంటి దగ్గర ఆందోళనలు చేస్తారు. ప్రజలందరి డబ్బులు తిరిగి ఇచ్చేస్తానని దానికి పది రోజుల సమయం కావాలని రాయుడు ప్రజలను కోరతాడు.తరువాత వేలం పాటలో తన ఆస్తులన్నిటిని తన వద్ద డిపాజిట్లు పెట్టిన ప్రజలకు రాసిస్తాడు. తర్వాత కట్టు బట్టలతో ఇల్లు వదిలి వెళ్ళిపోతాడు. ఇదే అతనిగా భావించిన వరద రాజులు రాయుడు మీద హత్యాయత్నం కేసు మోపి జైలుకు పంపి జైల్లోనే రాయుడు ను చంపేస్తాడు. తర్వాత రాయుడు చిన్న కొడుకు నారాయణ మీద నేరం తోసేయాలని చూస్తాడు. దీన్ని గ్రహించిన పృథ్వి తన తమ్ముడికి జరిగిందంతా చెప్పి తన తమ్ముడిని మార్చుకుంటాడు. దీంతో నారాయణ వరదరాజులు నరేంద్రకు బుద్ధి చెప్పి జైలుకు పంపిస్తాడు. దీంతో కథ ముగుస్తుంది .

 తారాగణం 
పృథ్వి, నారాయణ గా శ్రీహరి  ద్విపాత్రాభినయం

మేఘనా నాయుడు

రాయుడు గా రంగనాథ్

లక్ష్మీ గా లక్ష్మి (నటి)

పార్వతిగా శివపార్వతి

వరదరాజులుగా జయప్రకాశ్ రెడ్డి

నరేంద్ర గా కోట శ్రీనివాసరావు

ముత్తయ్యగా నర్రా వెంకటేశ్వర రావు

నరేంద్ర కొడుకుగా రాజా రవీంద్ర

 మూలాలు